ΓΡΑΠΤΗ ΕΡΩΤΗΣΗ E-1693/01

υποβολή: Adriana Poli Bortone (UEN) προς την Επιτροπή

(14 Ιουνίου 2001)

Θέμα: Παραλιακή ζώνη Gallipoli-Isola di Sant'Andrea

Η ιταλική κυβέρνηση συμφώνησε για την κατασκευή, εγκρίνοντας μάλιστα και σχετική χρηματοδότηση μέσω του αναπτυξιακού φορέα Sviluppo Italia (σύμφωνα, τουλάχιστον, με ειδήσεις που δημοσιεύθηκαν στον ημερήσιο τύπο), τουριστικών εγκαταστάσεων στην παραλιακή ζώνη Gallipoli-Isola di Sant'Andrea, στη διοικητική περιφέρεια της Απουλίας.

Το γεγονός αυτό αποκτά ακόμη σοβαρότερη διάσταση λαμβανομένουπόψη ότι η ανωτέρω περιοχή έχει χαρακτηρισθεί ως τόπος κοινοτικού ενδιαφέροντος με το διάταγμα COD IT 9150015, και ως τέτοιαπόκειται σε ειδικές διατάξεις περιβαλλοντικής προστασίας.

Προτίθεται η Επιτροπή να παρέμβει εγκαίρως προκειμένου να εξακριβωθεί εάν συμβιβάζονται οι ανωτέρω οικιστικές παρεμβάσεις με τις απαιτήσεις για την προστασία του περιβάλλοντος·

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Το άρθρο 6 της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1) θεσπίζει απαιτήσεις προστασίας όσον αφορά τις Ειδικές Ζώνες Διατήρησης (ΕΖΔ). Βάσει του άρθρου 4 παράγραφος 5 της οδηγίας 92/43/ΕΟΚ, οι απαιτήσεις αυτές εφαρμόζονται επίσης στους Τόπους Κοινοτικής Σημασίας (ΤΚΣ) όταν, με βάση τον κατάλογο των προτεινόμενων Τόπων Κοινοτικής Σημασίας (πΤΚΣ), καθορίζονται σύμφωνα με τη διαδικασία που ορίζεται στο άρθρο 4 παράγραφος 2. Επί του παρόντος, δεν έχουν ακόμη καθοριστεί ΕΖΔ και ο κατάλογος των ΤΚΣ δεν έχει ακόμη εγκριθεί. Ωστόσο, σε σχέση με τους προτεινόμενους Τόπους Κοινοτικής Σημασίας, ειδικότερα δε όταν εμπλέκονται ενδιαιτήματα (οικότοποι) και είδη προτεραιότητας, τα κράτη μέλη έχουν τηνποχρέωση να ενεργούν κατά τρόπον ώστε να εξασφαλίζεται η μη θέση εν αμφιβόλω των στόχων της οδηγίας. Ακόμη και ελλείψει κοινοτικού καταλόγου, τα κράτη μέλη παροτρύνονται να απέχουν- τουλάχιστον- από κάθε δραστηριότητα που ενδέχεται να προσβάλει προτεινόμενο τόπο.

Επί τη βάσει των πληροφοριών του Αξιότιμου Μέλους του Κοινοβουλίου, ο επιλεγείς για το τουριστικό συγκρότημα τόπος φαίνεται να εμπίπτει στον χαρακτηρισμό του προτεινόμενου Τόπου Κοινοτικής Σημασίας ΙΤ9150015. Ωστόσο, δεν έχουν ακόμη περιγραφεί τα χαρακτηριστικά του έργου και οι επιπτώσεις του στον τόπο.

Η οδηγία 92/43/ΕΟΚ δεν απαγορεύει την ανέγερση τουριστικών συγκροτημάτων σε φυσικές περιοχέςπό προστασίαν. Υπάγει όμως τα έργα που ενδέχεται να έχουν σημαντικές επιπτώσεις σε Ειδικές Ζώνες Διατήρησης (ΕΖΔ), στο καθεστώς που θεσπίζεται από την οδηγία. Στην προκειμένη περίπτωση δεν προσκομίζονται στοιχεία και δεν περιγράφονται περιστάσεις που μπορούν να θεωρηθούν ως παράβαση του εν λόγω καθεστώτος. Το γεγονός και μόνο της χορήγησης αδείας σε προτεινόμενο τουριστικό συγκρότημα δεν αποτελεί, εξ ορισμού, παράβαση της οδηγίας.

Υπό το φως των ανωτέρω δεν τεκμαίρεται ενδεχόμενη παράβαση της οδηγίας 92/43/ΕΟΚ.

Το έργο στο οποίο αναφέρεται το Αξιότιμο Μέλος του Κοινοβουλίου θα μπορούσε να αποτελέσει έργο εγγεγραμμένο στο παράρτημα II της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(2), όπως τροποποιήθηκε από την οδηγία 97/11/ΕΟΚ του Συμβουλίου της 3ης Μαρτίου 1997(3) (καλούμενης εν προκειμένω οδηγία ΕΠΕ). Σύμφωνα με την οδηγία ΕΠΕ, τα κράτη μέληποχρεούνται να εξασφαλίζουν ότι, προτού δοθεί άδεια, τα έργα που ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσεως, του μεγέθους ή της θέσεώς τους,πόκεινται σε απαίτηση για άδεια ανάπτυξης και σε εκτίμηση όσον αφορά τις επιπτώσεις τους. Τα έργα που καλύπτονται από την οδηγία προσδιορίζονται στα παραρτήματα. Για τα εγγεγραμμένα στο παράρτημα II έργα, η οδηγία ορίζει ότι τα κράτη μέλη αποφασίζουν κατά περίπτωσιν, ή με βάση κατώτατα όρια (κατώφλια) ή κριτήρια, κατά πόσον το έργοπόκειται σε εκτίμηση σύμφωνα με τα άρθρα 5 έως 10.

Βάσει, ωστόσο, των στοιχείων που παραθέτει το Αξιότιμο Μέλος του Κοινοβουλίου, δεν διαπιστώνονται περιστάσεις που μπορούν να θεωρηθούν ως παράβαση της οδηγίας. Το γεγονός και μόνο ότι ένα έργο για την ανέγερση τουριστικού συγκροτήματος αποσπά άδεια δεν συνιστά, αυτομάτως, παράβαση της οδηγίας. Η οδηγία ΕΠΕ δεν απαγορεύει την ανέγερση τουριστικών συγκροτημάτων,πάγει όμως τα εν λόγω έργα στο καθεστώς που προβλέπεται από την οδηγία ΕΠΕ.

Ως εκ τούτου καιπό το φως των ανωτέρω, δεν τεκμαίρεται, επί του παρόντος, παράβαση της οδηγίας 85/337/ΕΟΚ, όπως αυτή τροποποιήθηκε.

Πάντως, η Επιτροπή πληροφορεί το Αξιότιμο Μέλος του Κοινοβουλίου ότι έχει ήδη ανοίξει φάκελο καταγγελιών για το προαναφερθέν έργο, βάσει καταγγέλουσας επιστολής. Η καταγγελία εξετάζεται. Σε περίπτωση που η Επιτροπή έχει έγκυρες ενδείξεις για παράβαση του κοινοτικού δικαίου, δεν θα διστάσει, ως θεματοφύλακας της συνθήκης ΕΚ, να λάβει όλα τα αναγκαία μέτρα, συμπεριλαμβανομένων των επί παραβάσει διαδικασιών δυνάμει του άρθρου 226 (πρώην άρθρο 169) της συνθήκης ΕΚ, προκειμένου να εξασφαλισθεί ο σεβασμός του ισχύοντος κοινοτικού δικαίου.

(1) ΕΕ L 206 της 22.7.1992.

(2) ΕΕ L 175 της 5.7.1985.

(3) ΕΕ L 73 της 14.3.1997.